
AVIZ

asupra Propunerii legislative pentru completarea Legii 53/1997 privind organizarea şi funcţionarea instituţiei Avocatului Poporului

         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Propunerea legislativă pentru completarea Legii 53/1997 privind organizarea şi funcţionarea instituţiei Avocatului Poporului, trimisă prin adresa Plx 569/2013 din 3 februarie 2014, înregistrată cu numărul               4c-18/46 din 4 februarie 2014. 
        Conform dispoziţiilor art.75 alin.(1) din Constituţia României, republicată, Camera Deputaţilor este primă Cameră sesizată.
       Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români 
din afara graniţelor ţării a dezbătut Propunerea legislativă menţionată mai sus, în şedinţa din  4 februarie 2014.

      Propunerea legislativă are ca obiect de reglementare completarea Legii nr.35/1997 privind organizarea şi funcţionarea instituţiei Avocatului Poporului, republicată, cu modificările şi completările ulterioare, în sensul instituirii unui nou adjunct al Avocatului Poporului care, potrivit proiectului, este specializat în drepturile cetăţenilor români rezidenţi în străinătate.
       Membrii comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ trimis cu adresa nr.1517/ din 19.12.2013,  precum şi punctul de vedere  negativ al Guvernului.
În urma dezbaterilor, cu unanimitate de voturi, s-a hotărât avizarea favorabilă a propunerii legislative.

În raport cu obiectul şi conţinutul reglementării, proiectul de lege face parte din categoria legilor organice.

PREŞEDINTE,

Mircea LUBANOVICI

